Så er første arbejdsdag for alvor i gang. Skoene er snøret, og harpiksen står klar. Mikkel Hansen er på banen med Aalborg Håndbold i Gigantium, hvor han skal træne med sine nye holdkammerater for første gang. John Christiansen, der er holdleder ved Aalborg Håndbold, har sørget for, at alt spiller til mandagens træning. - Det primære er musikanlægget, at der er bolde klar, at der er frugt til hver spiller og en vanddunk, siger han. - Der er noget magisk over det TV2 Nord var med til det første kvarter af dagens træning, og her var det en tilfreds Aalborg Håndbold-direktør, vores reporter mødte. - Vi har ventet i halvandet år på den dag, hvor han endelige skulle trække i trøjen, så det er en stor dag for alle i Nordjylland, der elsker håndbold, siger Jan Larsen og uddyber: - Han (Mikkel Hansen, red.) er måske den største spiller, verden nogensinde har set, så det er da stort, at vi har hentet ham til Aalborg. Der er noget magisk over det.

Opsummering:
Der er sørget for selv den mindste detalje i Gigantium til Mikkel Hansens første træning med sit nye hold.